রাশিয়ার ক্রেতা দেশগুলিকে অস্ত্র বিক্রির টার্গেট ভারতের

ওয়েবডেস্ক: ভারত (India) অস্ত্র রফতানিতে (Arms Export) জোর দিচ্ছে। প্রায় দ্বিগুণ করা হচ্ছে। আগামী চার বছরের মধ্যে ৬ বিলিয়ন ডলার অস্ত্র রফতানির লক্ষ্যমাত্রা নেওয়া হয়েছে। ইউক্রেনের (Ukraine) পরে ভারত বিশ্বে সবচেয়ে বেশি অস্ত্র আমদানি (Import) করে। রাশিয়া-ইউক্রেন যুদ্ধ এক্ষেত্রে সাহায্য করেছে। রাশিয়া অস্ত্র রফতানি কমিয়ে দিয়েছে। সেই জায়গা ধরতে চাইছে ভারত। প্রয়োজনে এক্সপোর্ট ইমপোর্ট ব্যাঙ্কের মাধ্যমে ঋণ দিয়েও অস্ত্র রফতানি বাড়াতে চাইছে। বিশ্বের বৃহত্তম অস্ত্র আমদানিকারী দেশ ভারত এখন রফতানিকারকের তালিকায় উপরে উঠতে চাইছে। এমাসেই প্রতিরক্ষামন্ত্রী রাজনাথ সিং এক্স হ্যান্ডলে ইঙ্গিত দিয়েছিলেন, প্রতিরক্ষা রফতানিতে ভারত এগিয়ে চলেছে। আফ্রিকা, দক্ষিণ আমেরিকা, দক্ষিণ পূর্ব এশিয়ায় রফতানি বাড়াতে চাইছে ভারত। আলজেরিয়া, মরক্কো, গুয়ানা, তানজানিয়া, আর্জেন্তিনা, ইথিওপিয়া, কম্বোডিয়া। আর্মেনিয়ার সঙ্গে এই বিষয়ে অনেকটাই অগ্রগতি হয়েছে। গোলা বারুদ, ছোট আগ্নেয়াস্ত্র, প্রতিরক্ষা সরঞ্জাম রফতানি করা হবে। লক্ষ্য ক্ষেপণাস্ত্র বিক্রিরও। বুধবার প্রতিরক্ষা মন্ত্রক সূত্রে এই খবর জানা গিয়েছে।

তথ্য অনুযায়ী, ২০২৩-২৪ সালে ভারত ১৪.৮ বিলিয়ন ডলার মূল্যের অস্ত্র তৈরি করেছে। ২০২০ সালের থেকে যা ৬২ শতাংশ বেশি। দিল্লি শেষ হওয়া আর্থিক বছরে ৩.৫ বিলিয়ন ডলার অস্ত্র বিক্রির লক্ষ্যমাত্রা নিয়েছিল। তবে ভারত লক্ষ্যের এক তৃতীয়াংশও পূর্ণ করতে পারেনি। তবে এক দশক আগে ২৩০ মিলিয়ন ডলার অস্ত্র রফতানির চেয়ে তা উল্লেখযোগ্যভাবে বেশি। ১৫৫ এমএম আর্টিলারি শেল উতপাদনের জন্য অনেকে বিদেশি সংস্থা ইতিমধ্য়ে অর্ডার দিয়েছে। এক্সিমের মাধ্যমে রফতানি বাড়াতে চাইছে ভারত। জানুয়ারিতেই ব্রাজিলে এক্সিম অফিস খুলেছে। ব্রাজিলকে আকাশ মিসাইল বিক্রি করতে চায় ভারত।

আরও পড়ুন: রেকর্ড ব্রেকিং! ধর্ষণ ও খুনে সাজাপ্রাপ্তের আবেদনের শুনানি ৪২ বছর বাদে